ai4bharat/Pralekha huggingface dataset:
பிரதமர் அலுவலகம்
மக்கள் மருந்தக தினமான 7.3.2020 அன்று மக்கள் மருந்தக திட்ட மையங்களுடன் பிரதமர் கலந்துரையாடல்
2020 மார்ச் 7ஆம் தேதி அன்று மக்கள் மருந்தக தின கொண்டாட்டங்களில் பிரதமர் திரு. நரேந்திர மோடி புதுதில்லியிலிருந்து காணொளி மூலம் பங்கேற்கிறார். அப்போது பிரதமரின் பாரத மக்கள் மருந்தக திட்ட மையங்கள் ஏழுடன் பிரதமர் கலந்துரையாடுகிறார். இந்தத் திட்டத்திற்கு உத்வேகம் அளிக்கவும், அதன் சாதனைகளை கொண்டாடவும் மார்ச் 7ஆம் தேதி மக்கள் மருந்தக திட்ட தினமாக நாடெங்கும் கொண்டாடப்படவுள்ளது. தேர்ந்தெடுக்கப்பட்ட மக்கள் மருந்தக உரிமையாளர்கள் மற்றும் பயனாளிகளுடன் பிரதமர் கலந்துரையாடுகிறார். இது தொடர்பாக பிரதமர் தூர்தர்ஷன் மூலம் வெளியிடும் செய்தியினை, அனைத்து மக்கள் மருந்தகங்களிலும் ஒளிபரப்பு செய்யப் பார்க்கலாம். தேர்ந்தெடுக்கப்பட்ட மக்கள் மருந்தகங்களில் இந்தத் திட்டம் குறித்து மருத்துவர்கள், ஊடகத்தினர், மருந்தாளுனர்கள், பயனாளிகள் குழுவினரின் விவாத நிகழ்ச்சியும் நடைபெறும்.
உத்தரப்பிரதேசம் வாரணாசியில் உள்ள பிரதமர் பாரத மருந்தக திட்ட மையத்தில் மத்திய ரசாயனப்பொருட்கள், உரங்கள் துறை அமைச்சர் திரு D V சிவானந்த கவுடா பங்கேற்கிறார். ஜம்மு-காஷ்மீரில் புல்வாமா என்ற இடத்தில் உள்ள பிரதமர் பாரத மருந்தக திட்ட மையத்தில், கப்பல் போக்குவரத்து மற்றும் ரசாயனப்பொருட்கள், உரங்கள் துறை இணையமைச்சர் திரு. மன்சுக் லஷ்மண்பாய் மண்டாவியா பங்கேற்கிறார்.
நாட்டின் 700 மாவட்டங்களில் அமைக்கப்பட்டுள்ள 6,800 கடை மக்கள் மருந்தக மையங்கள் உலகின் மிகப்பெரிய சில்லரை மருந்து விற்பனை கட்டமைப்பாக விளங்குகின்றன. 2019-20 நிதியாண்டில் இவற்றின் விற்பனை ரூ.390 கோடியை மிஞ்சியது. இவற்றின் செயல்பாடுகளால் சாமானிய மக்களுக்கு மொத்தம் சுமார் ரூ.2200 கோடி சேமிக்கப்பட்டுள்ளது. இந்தத் திட்டம் சிறந்த, நிலையான, நல்ல வருவாய் உள்ள சுய வேலைவாய்ப்புக்கு ஆதாரமாக விளங்குகிறது.
பாதுகாப்பு அமைச்சகம்
ஃபரிதாபாத் விமானப்படைத் தளத்தின் தளபதி பொறுப்பேற்றார்
ஃபரிதாபாத் விமானப்படைத் தளத்தின் குரூப் கேப்டன் கே.எஸ்.கணேஷிடமிருந்து தளபதி பொறுப்பை குரூப் கேப்டன் கபில் ஷர்மா ஏற்றுக் கொண்டுள்ளார்.
குரூப் கேப்டன் கபில் ஷர்மா 1997 டிசம்பரில் இந்திய விமானப்படையில் சேர்ந்தார். பணிக்காலத்தில் செயல்பாட்டுத் தளங்கள், பழுது பார்ப்புப் பணிமனைகள் உட்பட பல்வேறு பணிகளில் இவர் நியமிக்கப்பட்டுள்ளார். செகந்திராபாதில் உள்ள பாதுகாப்பு நிர்வாகக் கல்லூரியில் உயர்நிலைப் பாதுகாப்பு நிர்வாகப் படிப்பில் சேர்ந்து இவர் பயின்றுள்ளார்.
ஃபரிதாபாத் விமானப்படை தளம் மேற்கத்திய விமானப்படை பிரிவில் மிக முக்கியமான மையமாகும். இது இந்திய விமானப்படையின் பல்வேறு பிரிவுகளுக்கு மதிப்புமிகு ராணுவ உத்திகளில் உதவியாக செயல்படுகிறது.
சிறப்பு சேவைகள் மற்றும் கட்டுரைகள்
இந்திய அறிவியல் தொழிலக ஆராய்ச்சிக் கவுன்சிலின் கட்டமைப்புப் பொறியியல் ஆய்வு மையத்தின் சார்பில் ஒரு வாரம், ஒரு ஆய்வகம் மாணவர் இணைப்பு இயக்கத்திற்கு ஏற்பாடு
ஒரு வாரம், ஒரு ஆய்வகம் என்ற தேசிய அளவிலான இயக்கம் நாடு முழுவதும் இந்திய அறிவியல் மற்றும் தொழிலக ஆராய்ச்சிக் கவுன்சிலால் அதன் 37 ஆய்வகங்களில் நடத்தப்படுகிறது. இதன் ஒரு பகுதியாக சென்னையில் உள்ள கட்டமைப்பு பொறியியல் ஆய்வு மையத்தில்  இந்த நிகழ்ச்சிக்கு ஏற்பாடு செய்யப்பட்டுள்ளது. 2023, ஜூன் 5-ம் தேதி முதல் 9-ம் தேதி வரை நடைபெறும் இந்த இயக்கம் சிஎஸ்ஐஆர் – எஸ்இஆர்சி-யின் நிறுவன தினமான ஜூன் 10-ம் தேதி நிறைவடைகிறது. சமூக இணைப்பு மாணவர் இணைப்பு, பொதுமக்கள் இணைப்பு, தொழில்முனைவோர் இணைப்பு போன்ற பல்வேறு நிகழ்ச்சிகளுக்கு இதில் ஏற்பாடு செய்யப்பட்டுள்ளது.
ஒரு வாரம், ஒரு ஆய்வகம் இயக்கத்தின் மூன்றாம் நாளான இன்று  அன்று மாணவர் இணைப்பு இயக்கத்திற்கு ஏற்பாடு செய்யப்பட்டிருந்தது. இதில் தமிழகத்தின் பல்வேறு பகுதிகளைச் சேர்ந்த 18 அரசு பள்ளிகளிலிருந்து 18 ஆசிரியர்களும், 54 மாணவர்களும் பங்கேற்றனர்.
நிகழ்ச்சியில் பேசிய சிஎஸ்ஐஆர் – எஸ்இஆர்சி-யின் முதன்மை விஞ்ஞானி டாக்டர் எஸ் மகேஸ்வரன், இந்த மாணவர் இணைப்பு நிகழ்ச்சிக் குறித்து எடுத்துரைத்தார். இந்நிறுவனத்தின் இயக்குநர் டாக்டர் என் ஆனந்தவள்ளி பேசுகையில், மாணவர்கள் அனைத்தையும் ஆர்வத்துடன் கற்க வேண்டும் என்றும் புரிந்துகொண்டு அனுபவித்து கல்வி கற்க வேண்டும் என்றும் கூறினார். அறிவியல் தொடர்பாகவும், கட்டுமானப் பொறியியலின் முக்கியத்துவம் குறித்தும் அவர் எடுத்துரைத்தார். பிற்பகலில் இரு அமர்வுகள் நடைபெற்றன. அதைத் தொடர்ந்து வளரும் விஞ்ஞானிகள் விருது காஞ்சிபுரம் மாவட்டம் அவலூர் உயர்நிலைப் பள்ளிக் குழுவுக்கு வழங்கப்பட்டது.
தொழிலாளர் மற்றும் வேலைவாய்ப்பு அமைச்சகம்
இஎஸ்ஐசி-யின் சார்பில் 8 இடங்களில் புதிய மருத்துவமனைகள் அமைக்கப்படவுள்ளதாக திரு பூபேந்தர் யாதவ் அறிவிப்பு
மத்திய தொழிலாளர், வேலைவாய்ப்பு, சுற்றுச்சூழல், வனம் மற்றும் பருவநிலை மாற்றத்துறை அமைச்சர் திரு பூபேந்தர் யாதவ் சண்டிகரில் இன்று தொழிலாளர் காப்பீட்டுக் கழகத்தின்  190-வது கூட்டத்துக்கு தலைமை தாங்கினார். மத்திய தொழிலாளர், வேலைவாய்ப்பு, பெட்ரோலியம் மற்றும் இயற்கை எரிவாயுத் துறை இணையமைச்சர் திரு ராமேஸ்வர் தெலி இந்தக் கூட்டத்தில் கலந்து கொண்டார். இக்கூட்டத்தில், பிரதமர் திரு நரேந்திர மோடியின் தொலைநோக்குப் பார்வையின் அடிப்படையில், தொழிலாளர்களின் சமூகப்பாதுகாப்பை வலுப்படுத்தும் பல்வேறு முடிவுகள் எடுக்கப்பட்டதாக தெரிவித்தார்.
தொழிலாளர்களின் எண்ணிக்கை அதிகரித்து வருவதைக் கருத்தில் கொண்டு இஎஸ்ஐ கழகம், பெலகாவி , ஷம்ஷாபாத் , பாராமதி , கிஷன்கர், அஜ்மீர் , பாலசோர்  ஆகிய இடங்களில் 100 படுக்கைகளுடன் மருத்துவமனைகளை அமைக்க அனுமதி வழங்கப்பட்டுள்ளதாகத் தெரிவித்தார். கர்னூலில்  30 படுக்கைகளைக் கொண்ட மருத்துவமனையும், கிரேட்டர் நொய்டாவில்  350 படுக்கைகளைக் கொண்ட மருத்துவமனையும் அமைக்கப்படவுள்ளதாக அவர் கூறினார். இது தவிர சில மருத்துவமனைகளை தரம் உயர்த்தவும் திட்டமிடப்பட்டுள்ளதாக அவர் தெரிவித்தார். புதிதாக அமைக்கப்படவுள்ள மருத்துவமனைகள் தொழிலாளர் காப்பீட்டுக் கழகத்தால் நேரடியாக நடத்தப்படும் என்றும், தொழிலாளர்கள் மற்றும் அவர்களது குடும்ப உறுப்பினர்கள் சிறந்த மருத்துவ வசதிகளை இந்த மருத்துவமனையில் பெறலாம் என்றும் அமைச்சர் தெரிவித்தார்.
கொரனோ பெருந்தொற்றுக்காலத்தில் வேலை இழந்த, காப்பீடு செய்யப்பட்ட தொழிலாளர்களுக்கு நிவாரணம் வழங்கும் வகையில், அடல் பீமிட் வியாக்டிக் கல்யாண் திட்டத்தின் கீழ், பயன்களை மேலும் இரண்டு ஆண்டுகளுக்கு வழங்க கூட்டத்தில் ஒப்புக்கொள்ளப்பட்டதாக அவர் கூறினார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleseDetail.aspx?PRID=1900760
புவி அறிவியல் அமைச்சகம்
தென்மேற்கு பருவமழை இந்தாண்டு சராசரி அளவில் இருக்கும் : வானிலை முன்னெச்சரிக்கை மையம் தகவல்
தென்மேற்கு பருவமழை இந்தாண்டு சராசரி அளவில் இருக்கும் என எதிர்பார்ப்பதாக தேசிய வானிலை முன்னெச்சரிக்கை மையம் தெரிவித்துள்ளது.
இது குறித்து அந்த மையம் வெளியிட்டுள்ள அறிக்கையில் கூறியிருப்பதாவது:
அ. நாட்டில் ஜூன் முதல் செப்டம்பர் வரை பெய்யும் தென்மேற்கு பருவமழை, இந்தாண்டு சராசரி அளவில் இருக்க வாய்ப்புள்ளது. நீண்ட கால சராசரியில்  96 முதல் 104 சதவீதம் இருக்கும் எனத் தெரிகிறது.
ஆ. ஜூன் முதல் செப்டம்பர் வரையிலான பருவமழை அளவு நீண்ட கால சராசரி அளவில் 101 சதவீதமாக இருக்க வாய்ப்புள்ளது. கடந்த 1961ம் ஆண்டு முதல் 2010ம் ஆண்டு வரை நீண்டகால சராசரி மழை அளவு 88 சென்டி மீட்டராக இருந்துள்ளது.
இ. பருவமழை பரவலாக இருக்கும் எனத் தெரிகிறது. நாட்டின் பல பகுதிகளில், பருவமழை சராசரி அளவிலும், சராசரி அளவுக்கு அதிகமாகவும் இருக்கும் என எதிர்பார்க்கப்படுகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1723383
பிரதமர் அலுவலகம்
முதன் முதலாக தலி கிராமம் சாலை இணைப்பைப் பெற்றுள்ளது
51 கிலோ மீட்டர் யாங்டே – தலி சாலை நிறைவடைந்தது குறித்து பிரதமர் மகிழ்ச்சி
அருணாச்சலப்பிரதேசத்தின் க்ரா டாடி மாவட்டத்தில், யாங்டேயிலிருந்து தலி வரையிலான 51 கிலோ மீட்டர் சாலை நிறைவடைந்தது குறித்து பிரதமர் திரு.நரேந்திர மோடி தமது மகிழ்ச்சியை வெளிப்படுத்தியுள்ளார்.
அருணாச்சலப்பிரதேச முதலமைச்சர் திரு.பெமா காண்டு, இந்த சாலை நிறைவடைந்தது குறித்து வெளியிட்டிருந்த ட்விட்டர் பதிவுகளுக்கு பதிலளித்து பிரதமர் கூறியிருப்பதாவது:
“இதைப் பார்க்கும் போது மகிழ்ச்சி ஏற்படுகிறது”.
சிறப்பு சேவைகள் மற்றும் கட்டுரைகள்
தமிழ்நாட்டு கைவினை மற்றும் கலாச்சாரத்தை பறைசாற்றும் பழங்குடி கைவினைஞர்கள் குழு திருவிழா: ட்ரைஃபெட் அறிவிப்பு
தமிழ்நாட்டில் எல்லை கடந்த பழங்குடி கைவினைஞர்கள் குழு திருவிழாவை நடத்தப்படும் என்று இந்திய பழங்குடி கூட்டுறவு சந்தைப்படுத்தல் கூட்டமைப்பான ட்ரைஃபெட் அறிவித்துள்ளது. தங்களது தனிச்சிறப்பு வாய்ந்த கைவினை திறனுக்காக திறமை வாய்ந்த பழங்குடி கைவினைஞர்களுக்கு அங்கீகாரம் அளிக்கும் நோக்கத்தோடு இந்த பிரத்யேக நிகழ்ச்சி நடைபெறவிருக்கிறது.
ஜூலை 17 தொடங்கி 27 வரை தமிழ்நாட்டின் கோத்தகிரி, உதகமண்டலம், ஏற்காடு, கொல்லிமலை, ஏலகிரி, ஜமுனா மரத்தூர் போன்ற இடங்களில் இந்த நிகழ்ச்சிகள் நடைபெறும். தங்களது தனிச்சிறப்பு வாய்ந்த கைவினை திறன்கள், பாரம்பரியங்கள் மற்றும் வியப்பூட்டும் திறமைகளை எடுத்துரைப்பதற்காக இத்திருவிழாவில் கலந்து கொள்ளுமாறு பன்முகப் பின்னணிகளைக் கொண்ட பழங்குடி மக்களுக்கு அழைப்பு விடுக்கப்பட்டுள்ளது. கைவினைப் பொருட்கள் துறையின் வடிவமைப்பாளர்கள், ஏற்றுமதியாளர்கள் மற்றும் பங்குதாரர்களுடன் ஒருங்கிணையும் வாய்ப்பையும், சந்தைப்படுத்துதல் போன்ற ஆதரவையும் குழு நடைமுறை வழங்கும்.
கைத்தறி துணி வகைகள், நகைகள், மர வேலைப்பாடுகள், மண்பாண்ட பொருட்கள் மற்றும் கண்கவர் ஓவியங்கள் போன்ற ஏராளமான பழங்குடி கலைப் பொருட்கள் இந்த திருவிழாவில் காட்சிப்படுத்தப்படும். இது போன்ற ஒவ்வொரு தயாரிப்பும் கலைத்திறமையின் வியப்பூட்டும் கதைகளை விவரிப்பதோடு, பழங்குடி மக்களின் தனிச்சிறப்புமிக்க அடையாளத்தையும், கலாச்சார சிறப்பையும் பிரதிபலிக்கும்.
உள்நாட்டு விமானப் போக்குவரத்து அமைச்சகம்
பண்டிகை காலத்திற்கு முன்பாக விமான நிலைய நெரிசலைத் தடுக்க சிவில் விமானப் போக்குவரத்து அமைச்சகம் நடவடிக்கை எடுக்கிறது
இந்த ஆண்டு வரவிருக்கும் பண்டிகை காலங்களில் விமான நிலைய நெரிசலைக் குறைக்க பல நடவடிக்கைகளை அமைச்சகம் மேற்கொண்டு வருகிறது. இவற்றில் பின்வரும் நடவடிக்கைகளும் அடங்கும்:
• அக்டோபர் 2023 மற்றும் நவம்பர் 2023 க்குள் இரண்டு கட்டங்களாக கூடுதல் சி.ஐ.எஸ்.எஃப் வீரர்களை பணியில் ஈடுபடுத்துதல்
• குடிவரவு பணியகத்தின்  பணியாளர் அதிகரிப்பு நடவடிக்கைகள் அக்டோபரில் தொடங்கும்.
• விமான நிலையங்களில் பாதுகாப்பு உள்கட்டமைப்பு, கூடுதல் எக்ஸ்ரே இயந்திரங்கள், செக்-இன் கவுண்டர்கள் மற்றும் விமான நிலையங்களில் கூடுதல் வசதிகள் மேம்படுத்தப்படும்.
• விமான நிலைய போக்குவரத்தை தடையற்றதாக மாற்ற பயணிகளுக்கு நிகழ்நேர புதுப்பிப்புகளை வழங்க சமூக ஊடக தளங்களைப் பயன்படுத்துதல். செயலாக்கத் திறனை மேம்படுத்துதல் மற்றும் பாதுகாப்புச் சோதனைப் பகுதிகளை விரிவுபடுத்துதல் தொடர்பான தகவல்களும் தெரிவிக்கப்படும்.
முக்கிய விமான நிலையங்களில் நெரிசல் பிரச்சினை கடந்த ஆண்டு அதிகம் இல் காணப்பட்டது. இதையடுத்து சிவில் விமானப் போக்குவரத்து அமைச்சர் திரு ஜோதிராதித்ய சிந்தியா தில்லி விமான நிலையத்திற்குச் சென்று ஏற்பாடுகளை ஆய்வு செய்தார், மேலும் தில்லி, மும்பை, பெங்களூரு, ஹைதராபாத், கொல்கத்தா மற்றும் சென்னையில் உள்ள விமான நிலையங்களில் அதிகரித்து வரும் பயணிகளின் தேவையை பூர்த்தி செய்ய திறனை அதிகரிக்குமாறு அவர் அறிவுறுத்தியிருந்தார்.
முக்கிய விமான நிலையங்களில் தேவையான உள்கட்டமைப்பை மேம்படுத்த, பல்வேறு நடவடிக்கைகள் உடனடியாக எடுக்கப்பட்டுள்ளன. புறப்படுவதற்கு முந்தைய பாதுகாப்பு சோதனைச் சாவடிகளில் எக்ஸ்ரே இயந்திரங்களின் எண்ணிக்கை கணிசமாக அதிகரிக்கப்பட்டுள்ளது. கூடுதல் நுழைவு வாயில்கள் அமைக்கப்பட்டுள்ளன.
டிஜி யாத்ரா 01.12.2022 அன்று தொடங்கப்பட்டது. தடையற்ற பயண அனுபவமான டிஜி யாத்ராவைப் பயன்படுத்த பயணிகள் ஊக்குவிக்கப்படுகிறார்கள்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1945328
மின்னணு மற்றும் தகவல் தொழில்நுட்பம்
மின்னணு உபகரணங்கள் மின்குறைகடத்திகள் மேம்படுத்தும் திட்டத்திற்கு மத்திய அமைச்சரவை ஒப்புதல்
பிரதம மந்திரி திரு. நரேந்திர மோடி தலைமையிலான மத்திய அமைச்சரவை மின்னணு உபகரணங்கள் மற்றும் மின்குறைகடத்திகள் உற்பத்தியை ஊக்குவிக்கும் திட்டத்தின் கீழ், பொருட்களை உற்பத்தி செய்வதற்கான மூலதன செலவில் 25% ஊக்கத் தொகையை வழங்க ஒப்புதல் அளித்துள்ளது.
இந்த திட்டத்தின் மூலம் உள்நாட்டில் உற்பத்தி செய்யப்படும் மின்னணு உபகரணங்கள் மற்றும் மின்குறைகடத்திகள் தொழில் முடங்காமல் தவிர்க்கப் படுவதுடன், நாட்டின் சுற்றுச்சூழல் அமைப்பை வலுப்படுத்தவும் உதவும்.
நிதிச்சுமை
இத்திட்டத்தின் மொத்த செலவு சுமார் ரூ 3,285 கோடி ஆகும், இதில் சுமார் ரூ 3,252 கோடி ஊக்கத்தொகையாகவும், நிர்வாக செலவுக்கு ரூ 32 கோடியும் ஒதுக்கப்படும்.
(Visitor Counter : 80
மத்திய அமைச்சரவை
2018 இந்திய முறை மருத்துவ மசோதாவுக்கான தேசிய ஆணையத்தை அமைக்க மத்திய அமைச்சரவை ஒப்புதல்
2018 இந்திய முறை மருத்துவ தேசிய ஆணையத்தை அமைப்பதற்கான வரைவு மசோதாவுக்கு பிரதமர் திரு. நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. இந்த மசோதா வெளிப்படைத் தன்மையை உறுதி செய்யும் வகையில், தற்போதுள்ள இந்திய மருத்துவ மத்திய கவுன்சிலுக்குப் பதிலாக புதிய அமைப்பை உருவாக்க வகை செய்கிறது.
முக்கிய அம்சங்கள்
இந்த வரைவு மசோதா நான்கு சுயேட்சையான வாரியங்களைக் கொண்ட தேசிய ஆணையம் அமைக்க வகை செய்கிறது. ஆயுர்வேத கல்வியை ஆயுர்வேத வாரியத்தின்கீழ் அளிக்கவும், யுனானி, சித்தா, சவாரிக்பா ஆகிய கல்வியை முறையே யுனானி, சித்தா, சவாரிக்பா வாரியங்களின்கீழ் அளிக்கவும் வகை செய்யப்பட்டுள்ளது. இரண்டு பொதுவான வாரியங்கள் அதாவது, இந்திய முறை மருத்துவ கல்வி நிறுவனங்களுக்கான மதிப்பீடு மற்றும் அனுமதி வழங்கும் வாரியம் மற்றும் இந்திய முறை மருத்துவர்கள் நன்னடத்தை மற்றும் பதிவுக்கான வாரியம் ஆகிய இரண்டு வாரியங்கள் பொதுவாக அமைக்கப்படும்.
இந்த முறை மருத்துவத் துறையில் பட்டம் பெறும் அனைவரும் பணியாற்றுவதற்கான உரிமைங்களைப் பெற பொது நுழைவு மற்றும் வெளியேறும் தேர்வுகள் நடத்தவும் உத்தேசிக்கப்பட்டுள்ளது.
அலோபதி முறை மருத்துவத்திற்கான தேசிய மருத்துவ ஆணையம் மாதிரியில் இந்த ஆணையம் அமைக்கப்படும்.
உத்தேச ஆணையம் வெளிப்படைத் தன்மையையும், பொறுப்பேற்கும் தன்மையையும் உறுதி செய்து பொதுமக்களின் நலன்களை பாதுகாக்கும்.
விகீ/சிஜே/க
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
'திறந்தவெளி தரவுகள் வாரத்தை’ பொலிவுறு நகரங்கள் இயக்கம், வீட்டுவசதி மற்றும் நகர்ப்புற விவகாரங்கள் அமைச்சகம் தொடங்கின.
திறந்தவெளி தரவுகள் வாரத்தைத் தொடங்குவதாக வீட்டுவசதி மற்றும் நகர்ப்புற விவகாரங்கள் அமைச்சகம் இன்று அறிவித்தது, திறந்த தரவுகளை ஏற்றுக்கொள்வதையும் இந்தியாவின் நகர்ப்புற சூழலியலில் புதுமைகளையும் இது ஊக்குவிக்கவும்.
2022 பிப்ரவரியில் சூரத்தில் நடைபெறவிருக்கும் 'விடுதலையின் அமிர்த பெருவிழா - பொலிவுறு நகரங்கள்: பொலிவுறு நகரமயமாக்கல்' மாநாட்டிற்கு முன்னோடியாக தொடங்கப்பட்டுள்ள திறந்தவெளி தரவுகள் வாரம் ஜனவரி மூன்றாவது வாரத்தில், அதாவது 17 ஜனவரி 2022 முதல் 21 ஜனவரி 2022 வரை நடத்தப்படும்.
அனைத்து 100 பொலிவுறு நகரங்களின் பங்கேற்பை இந்த நிகழ்வில் காணலாம். உயர்தர தரவுத்தொகுப்புகள் மற்றும் தரவு வலைப்பதிவுகளை பொலிவுறு நகரங்கள் திறந்தவெளி தரவுகள் தளத்தில் வெளியிடும். 3,800-க்கும் மேற்பட்ட தரவுத்தொகுப்புகள் மற்றும் 60-க்கும் மேற்பட்ட தரவுக் தகவல்கள் தளத்தில் ஏற்கனவே கிடைக்கின்றன.
கூடுதல் செயல்திறன், வெளிப்படைத் தன்மை, புதுமைக்கான ஊக்கம் மற்றும் பொருளாதார வளர்ச்சி போன்ற திறந்த தரவுகளின் நன்மைகளைக் காண்பிப்பதை இந்த நிகழ்வு நோக்கமாகக் கொண்டுள்ளது.
இரண்டு பிரிவுகளாக இது பிரிக்கப்பட்டுள்ளது - முதலில், 17 ஜனவரி 2022 முதல் 20 ஜனவரி 2022 வரை தரவுகள், காட்சிப்படுத்தல்கள் மற்றும் வலைப்பதிவுகள் உள்ளிட்டவை தளத்தில் பதிவேற்றப்படும். இரண்டாவது பிரிவில், 21 ஜனவரி 2022 அன்று அனைத்து பொலிவுறு நகரங்களும் தரவுகள் தினத்தைக் கொண்டாடவுள்ளன. .
மேலும் விவரங்களுக்கு, இந்த ஆங்கில செய்திக் குறிப்பைக்
காணவும்: https://pib.gov.in/PressReleseDetail.aspx?PRID=1790466
மத்திய அமைச்சரவை
இந்தியாவுக்கும் செர்பியாவுக்கும் இடையில் புதிய விமான சேவைகளுக்கான ஒப்பந்தம் கையெழுத்திடுவதற்கு மத்திய அமைச்சரவை ஒப்புதல்
இந்தியாவுக்கும் செர்பியாவுக்கும் இடையில் 2003 ஜனவரி 31 ஆம் தேதி கையெழுத்திடப்பட்ட தற்போதுள்ள விமான சேவைகள் ஒப்பந்தத்தை  மேம்படுத்துவதற்கு, பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் ஒப்புதல் அளித்தது. அண்மைக் காலத்திய சர்வதேச சிவில் விமானசேவை அமைப்பின்  வரையறைக்கு உட்பட்டதாக இந்த மேம்படுத்தல் ஏற்பாடு இருக்கும். சிவில் விமானப் போக்குவரத்துத் துறையில் அண்மைக்காலத்தில் ஏற்பட்ட வளர்ச்சிகளையும், இரு நாடுகளுக்கும் இடையில் விமானத் தொடர்பை மேம்படுத்தும் நோக்கத்தையும் கருத்தில் கொண்டு இது உருவாக்கப்பட்டுள்ளது.
2. புதிய விமான சேவைகள் ஒப்பந்தத்தின் முக்கியமான அம்சங்கள் பின்வருமாறு :
 தேசிய சிவில் விமானப் போக்குவரத்துக் கொள்கையின்படி திறந்த வான்வெளிப் பகுதி செர்பியாவுடன் முறைப்படுத்தப் பட்டுள்ளது. இப்போது இந்திய விமானங்கள் இந்தியாவில் இருந்து செர்பியாவில் எந்த இடத்துக்கும் செல்லலாம். அதேசமயத்தில் செர்பிய விமானங்கள் இந்தியாவில் 4 மெட்ரோ நகரங்களுக்கு - புதுடெல்லி, மும்பை மற்றும் பின்னர் குறிப்பிடப்படும் 2 நகரங்கள் - நேரடி சேவை அளிக்கலாம். இதைத் தவிர, வழித்தட மாறுதல்கள் மூலம் எந்த இடைப்பட்ட மற்றும் சேருமிடத்தைத் தாண்டிய இடத்துக்கும், நிர்ணயிக்கப்பட்ட விமானங்கள் இரண்டு தரப்பிலும் செல்ல முடியும்.
 நிர்ணயிக்கப்பட்ட விமானங்கள் உள்நாட்டு விதிகளின்படி செயல்பட தகுதி பெற்றவையாகவும், வழித்தட அட்டவணையில் குறிப்பிட்டுள்ளதைவிட மறுதரப்பாரின் எல்லையில் ஏதாவது நான்கு  கூடுதல் முனையங்களுக்கும் செல்வதற்கு முடியும். அந்த 4 முனையங்கள் எந்த நேரத்திலும் குறிப்பிடப்படலாம்.
 ஒவ்வொரு தரப்பிலும் நிர்ணயிக்கப்பட்ட விமானம், அதே தரப்பு, மற்ற தரப்பு மற்றும் மூன்றாவது நாட்டின் நிர்ணயிக்கப்பட்ட விமான நிறுவனங்களுடன் கூட்டுறவு மார்க்கெட்டிங் ஏற்பாடுகள் செய்து கொள்ளலாம்.
 அது நேரடி தொடர்பை அளிப்பது மட்டுமின்றி, 3வது நாட்டு விமானங்களின் மூலமாகவும் தொடர்பை அளிக்கும். அது இந்திய விமானங்களுக்கும் லாபகரமானதாகவும் இருக்கும்.
 இரு நாடுகளும் ஒன்று அல்லது அதிக வான்வழிகளை நிர்ணயிக்க உரிமை உண்டு. முந்தைய ஏற்பாட்டின்படி ஒவ்வொரு தரப்பிலும் அதிகபட்சம் இரண்டு வான்வழிகள் மட்டுமே நிர்ணயம் செய்யப்படும்.
இந்தியாவுக்கும் செர்பியாவுக்கும் இடையிலான புதிய மேம்படுத்தப்பட்ட மற்றும் தாராளமயமாக்கப்பட்ட விமான சேவைகள் ஒப்பந்தம் இரு நாடுகளுக்கு இடையில் அதிக வர்த்தகம், முதலீடு, சுற்றுலா மற்றும் கலாச்சார பரிமாற்றங்களை அதிகப்படுத்தும் வாய்ப்புகளைக் கொண்டது. சிவில் விமானப் போக்குவரத்துத் துறையின் வளர்ச்சிக்கு ஏற்ப இது அமையும். இது மேம்படுத்தப்பட்ட மற்றும் தடையற்ற தொடர்புக்கான சூழலை அளிக்கும். இரு நாடுகளின் விமான நிறுவனங்களுக்கும் பாதுகாப்பு மற்றும் உத்தரவாதத்தை உறுதி செய்வதன் மூலம் வணிக வாய்ப்புகளை அதிகரிக்கும். இப்போது இரு நாடுகளுக்கு இடையில் எந்த இணைப்புநிலையும் இல்லை. மாற்றியமைக்கப்படும் ஒப்பந்தம் இரு நாடுகளுக்கும் இடையில் இணைப்பு நிலையை உருவாக்க வழி ஏற்படுத்தும்.
பிரதமர் அலுவலகம்
பிரதமர் மற்றும் மியான்மர் அரசின் ஆலோசகர் ஆங் சான் சூச்சி இடையிலான தொலைபேசி உரையாடல்
பிரதமர் திரு. நரேந்திர மோடி, மியான்மர் அரசின் ஆலோசகர் டாவ் ஆங் சான் சூச்சியை இன்று தொலைபேசி மூலம் தொடர்பு கொண்டு உரையாடினார்.
கொவிட்-19 தொற்று பரவலால் உள்நாட்டிலும், பிராந்தியத்திலும் ஏற்பட்டுள்ள நிலை குறித்து இரு தலைவர்களும் விவாதித்தனர். இந்தப் பெருந்தொற்றைக் கட்டுப்படுத்த மேற்கொண்டுள்ள முயற்சிகள், எடுக்கப்பட்ட நடவடிக்கைகள் பற்றிய தகவலை இருவரும் பகிர்ந்து கொண்டனர்.
முதலில் அண்டைநாடு என்ற இந்தியாவின் கொள்கைக்கு முக்கிய தூணாக விளங்கும் மியான்மரின் முக்கியத்துவம் பற்றி விளக்கிய பிரதமர் திரு. நரேந்திர மோடி, கொவிட்-19 தொற்று காரணமாக மியான்மரில் ஏற்பட்டுள்ள சுகாதாரம் மற்றும் பொருளாதாரத் தாக்கத்துக்கு இயன்ற அனைத்து உதவிகளையும் வழங்க இந்தியா தயாராக உள்ளது என்பதை தெரிவித்தார்.
இந்தியாவில் உள்ள மியான்மர் குடிமக்களுக்கு இந்திய அரசு இயன்றவரை அனைத்து உதவிகளையும் வழங்குவதாக உறுதி அளித்த பிரதமர், மியான்மரில் உள்ள இந்திய மக்களுக்கு அந்நாட்டு அதிகாரிகள் அளித்து வரும் ஒத்துழைப்புக்காக அரசின் ஆலோசகருக்கு நன்றி தெரிவித்துக்கொண்டார்.
கொவிட்-19 காரணமாக உருவாகும் தற்போதைய மற்றும் வருங்காலச் சவால்களைச் சந்திக்க சேர்ந்து பணியாற்றுவதற்கும், தொடர்பில் இருப்பதற்கும் இரு தலைவர்களும் இசைவு தெரிவித்தனர்.
(
குடியரசுத் தலைவர் செயலகம்
டாக்டர் சங்கர் தயாள் சர்மாவின் பிறந்த தினத்தை முன்னிட்டு குடியரசுத் தலைவர் மலர் அஞ்சலி மரியாதை செலுத்தினார்
முன்னாள் குடியரசுத் தலைவர் டாக்டர் சங்கர் தயாள் சர்மாவின் பிறந்த தினத்தை முன்னிட்டு இன்று  குடியரசுத் தலைவர் மாளிகையில் குடியரசுத் தலைவர் திரு ராம் நாத் கோவிந்த் மலர் அஞ்சலி செலுத்தினார். குடியரசுத் தலைவர் மாளிகை அதிகாரிகள் மற்றும் ஊழியர்கள், டாக்டர் சங்கர் தயாள் சர்மாவின் குடும்பத்தினர் ஆகியோரும் மலர் அஞ்சலி செலுத்தினார்கள்.
(Visitor Counter : 56
பாதுகாப்பு அமைச்சகம்
சர்வதேச கடல்களில் ஐஎன்எஸ் தபார் கப்பலின் பணி வெற்றிகரமாக நிறைவு
நட்பு நாடுகளுடன் ராணுவ ஒத்துழைப்பை மேம்படுத்துவதற்காக, கடந்த ஜூன் 13-ஆம் தேதி முதல் ஐஎன்எஸ் தபார் கப்பல், சர்வதேச கடல்களில் பயணம் மேற்கொண்டு வருகிறது. இந்த மூன்று மாத காலத்தில் சுமார் 20,000 நாட்டிக்கல் மைல் தூரம் பயணம் மேற்கொண்டு ஐரோப்பா மற்றும் ஆப்பிரிக்காவைச் சேர்ந்த 9 நாடுகளின் 11 துறைமுகங்களுக்கு இந்தக் கப்பல் பயணித்துள்ளது.
இந்தப் பயணங்களின் போது பல்வேறு நாடுகளுடன் ஏராளமான சமூக மற்றும் தொழில்சார் கலந்துரையாடல்கள் மேற்கொள்ளப்பட்டன. வெளிநாட்டு கடற்படைகளுடன் 12 கடல்சார் கூட்டுப் பயிற்சிகளிலும் ஐஎன்எஸ் தபார் கப்பல் ஈடுபட்டது. இந்தப் பயிற்சிகளில் கலந்து கொண்ட நாடுகளிடையே இயங்கு தன்மையை மேம்படுத்தவும், பொதுவான கடல்சார் பிரச்சினைகளை இணைந்து எதிர்கொள்வதில் உள்ள சுமூகத் தன்மையை அதிகரிக்கவும் இந்தப் பயிற்சிகள் வாய்ப்பாக அமைந்தன.
ரஷ்ய கடற்படையின் 325-வது ஆண்டு கொண்டாட்டங்களிலும் கேப்டன் மகேஷ் மங்கிபுடி தலைமையிலான ஐஎன்எஸ் தபார் கப்பல் கலந்து கொண்டது.
இவ்வாறு மூன்று மாதகால பணியை வெற்றிகரமாக நிறைவேற்றிய ஐஎன்எஸ் தபார் போர்க்கப்பல், ஏடன் மற்றும் பெர்சிய வளைகுடா நாடுகளில் கண்காணிப்பு பணிகளை மேற்கொள்ள தற்போது நியமிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1756993
-----
(Visitor Counter : 155
பிரதமர் அலுவலகம்
மைக்ரோசாஃப்ட் நிறுவனத் தலைவரும் தலைமைச் செயல் அதிகாரியுமான சத்யா நாதெள்ளாவுடன் பிரதமர் சந்திப்பு
மைக்ரோசாஃப்ட் நிறுவன தலைவரும் தலைமைச் செயல் அதிகாரியுமான சத்யா நாதெள்ளாவை சந்தித்த பிரதமர் திரு நரேந்திர மோடி, தொழில்நுட்பம் மற்றும் புதுமைக் கண்டுபிடிப்புகளில் இந்தியாவின் முன்னேற்றங்கள் தொழில்நுட்பம் தலைமையிலான வளர்ச்சியில் சகாப்தத்தை ஏற்படுத்துகிறது.
இது குறித்து பிரதமர் விடுத்துள்ள ட்விட்டர் பதிவில்;
“உங்களை சந்தித்தது மகிழ்ச்சி @சத்யாநாதெள்ளா. தொழில்நுட்பம் மற்றும் புதுமைக் கண்டுபிடிப்புகளில் இந்தியாவின் முன்னேற்றங்கள் தொழில்நுட்பம் தலைமையிலான வளர்ச்சியில் சகாப்தத்தை ஏற்படுத்துகிறது. புவியில் மாற்றத்தை ஏற்படுத்துவதற்கான திறனுடனான சிந்தனைகள் நமது இளைஞர்களிடம் உள்ளது” என்று குறிப்பிட்டுள்ளார்.
எஃகுத்துறை அமைச்சகம்
நிலக்கரி எரிவாயு உற்பத்திக்கான சூழலை உருவாக்க வேண்டும்: எஃகுத்துறை அமைச்சர் அழைப்பு
எஃகு உற்பத்தியில், நிலக்கரி எரிவாயுவை பயன்படுத்தும் வாய்ப்புகள் குறித்து, எஃகு தயாரிப்பு துறையினர், சிஎஸ்ஐஆர் - மத்திய சுரங்க மற்றும் எரிவாயு ஆராய்ச்சி கழக அதிகாரிகளுடன் மத்திய எஃகு அமைச்சர் திரு ராம் சந்திர பிரசாத் சிங் ஆலோசனை கூட்டம் நடத்தினார்.
அப்போது உள்நாட்டு நிலக்கரி எரிவாயு தொழில்நுட்பத்தை உருவாக்க வேண்டியதன் அவசியத்தை எஃகு அமைச்சர் வலியுறுத்தினார். அனைத்து தரப்பினரும் ஒன்றிணைந்து நிலக்கரி எரிவாயு தொழில்நுட்பத்தை உருவாக்க வேண்டும் எனவும், இதை எஃகு தயாரிப்பில் லாபகரமாக பயன்படுத்த முடியும் எனவும், இதன் மூலம் நிலக்கரி இறக்குமதியை குறைத்து தற்சார்பு இந்தியாவை ஊக்குவிக்க முடியும் எனவும் திரு ராம் சந்திர பிரசாத் சிங் கூறினார்.
தற்போதைய சூழலில், எஃகு துறையில், நிலக்கரி எரிவாயுவை ஊக்குவிக்கும் வழிகள் குறித்து இதில் ஆலோசிக்கபட்டது. தற்போதுள்ள நிலக்கரி எரிவாயு தொழில்நுட்பங்கள், அதன் நன்மை, தீமைகள், இந்திய நிலக்கரிக்கு இந்த தொழில்நுட்பம் ஏற்ற வகையில் இருப்பது குறித்தும் ஆலோசிக்கப்பட்டது.
நிலக்கரி எரிவாயு உற்பத்திக்கான சூழலை உருவாக்கவும், இதற்கான உள்நாட்டு தொழில்நுட்பத்தை மின்துறை அமைச்சகம், நிலக்கரித்துறை அமைச்சகம், பெட்ரோலியத்துறை அமைச்சக உறுப்பினர்கள் அடங்கிய குழுவை உருவாக்கவும் அமைச்சர் திரு ராம் சந்திர பிரசாத் சிங் உத்தரவிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755477
------
(Visitor Counter : 163
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 152.89 கோடியைக் கடந்தது
நாட்டில் கடந்த 24 மணி நேரத்தில் 92 லட்சத்துக்கும் அதிகமாக  தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்த கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 152.89 கோடியைக்  கடந்தது. 1,63,81,175 அமர்வுகள் மூலம் இந்த சாதனை படைக்கப்பட்டுள்ளது.
கடந்த 24 மணி நேரத்தில் 69,959 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,45,70,131 ஆக அதிகரித்துள்ளது.
- தொடர்ந்து குணமடைந்தோர் விகிதம் தற்போது 96.36 சதவீதமாக உள்ளது. கடந்த 24 மணி நேரத்தில் 1,68,063 பேர் பாதிக்கப்பட்டுள்ளனர்.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 8,21,446. ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 2.29 சதவீதமாக உள்ளது.
கடந்த 24 மணி நேரத்தில் 15,79,928 கொவிட் பரிசோதனைகள் செய்யப்பட்டன. இதுவரை சுமார் 69.31 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று 8.85 சதவீதமாக உள்ளது. தினசரித் தொற்று விகிதம் 10.64 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1789055
பிரதமர் அலுவலகம்
பிரதமர் ரோம் சென்றடைந்தார்
16-வது ஜி-20 உச்சி மாநாட்டில் பங்கேற்பதற்காக பிரதமர் திரு.நரேந்திர மோடி ரோம் சென்றடைந்தார்.
இத்தாலி அரசு அதிகாரிகள் மற்றும் இத்தாலியில் உள்ள இந்தியத் தூதர் ஆகியோர் பிரதமரை வரவேற்றனர்.
@narendramodi
உலகளாவிய பிரச்சனைகள் குறித்து விவாதிப்பதற்கான முக்கிய அமைப்பான ஜி-20 உச்சி மாநாட்டில் பங்கேற்பதற்காக ரோம் நகரில் வந்து இறங்கியுள்ளேன். இந்த ரோம் பயணம் மூலம் வேறு சில நிகழ்ச்சிகளில் பங்கேற்பதையும் ஆவலுடன் எதிர்நோக்கி இருக்கிறேன்.
(
பாதுகாப்பு அமைச்சகம்
பாதுகாப்புத்துறை ஓய்வூதியர்களுக்கு சாதனை அளவாக ஸ்பார்ஷ் மூலம் டிஜிட்டல் முறையில் விநியோகம்
டிஜிட்டல் இந்தியா முன்முயற்சிக்கு உத்வேகம் அளிக்கும் வகையில், ஓய்வூதியத்திற்கான ரக்ஷா அல்லது ஸ்பார்ஷ் நிர்வாக முறையில் 2022 ஆகஸ்ட் மாதத்தில் பாதுகாப்புத்துறை ஓய்வூதியர்களுக்கு ரூ.3,090 கோடிக்கும் அதிகமாக விநியோகம் செய்யப்பட்டுள்ளது. 2022 ஆகஸ்ட் மாதத்தில் மற்றொரு மைல் கல்லாக 5,62,946 பாதுகாப்புத்துறை ஓய்வூதியர்கள் வெற்றிகரமாக ஸ்பார்ஷ் டிஜிட்டல் இணையப்பக்கத்திற்கு மாறியுள்ளனர். ஸ்பார்ஷ் இணையப்பக்கத்தின் மொத்த ஓய்வூதியர் எண்ணிக்கை ஒரு மி்ல்லியனைக் கடந்து 11 லட்சம் பயனாளிகளாக உள்ளது. இது இந்தியாவின் மொத்த பாதுகாப்பு ஓய்வூதியர்களில் சுமார் 33 சதவீதமாகும்.
ஸ்பார்ஷ் இணையப் பக்கத்தின் மூலம் 2020-21-ல் ஓய்வூதியர்களுக்கு ரூ.57 கோடி விநியோகிக்கப்பட்ட நிலையில், 2021-22 நிதியாண்டில், ரூ.11,600 கோடியாக விநியோகம் அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1856282